Iesniedzamo dokumentu saraksts

Latvijas valsts budžeta finansētā programmā “Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai”

1. [Pieteikuma veidlapa](../1-Konkursa-nolikums/4_5_5_3_Pielik1_Pieteikuma_veidlapa_MAF_COVID-2021.doc);
2. [Budžeta veidlapa piegādes un apraides izmaksām](../1-Konkursa-nolikums/4_5_5_4_Budzeta-veidlapa-piegade-apraide-MAF-Covid-2021.xlsx);
3. [Budžeta veidlapa kapacitātes stiprināšanai](../1-Konkursa-nolikums/4_5_5_5_Budzeta_veidlapa-pamatdarbiba-MAF-Covid-2021.xls);
4. Iesniedzēja apliecināta izdruka no masu informācijas līdzekļu reģistra;
5. Ētikas kodeksa kopija vai pieteikumā veidlapā saite uz tīmekļvietni, kurā pieejams pieteicēja ētikas kodekss;
6. Ja sniedz pieteikumu atbalstam virs 7000 EUR 1.8.4.2.apakškategorijā: dokumenti, kas, pamato to, ka vienas juridiskās personas ietvaros pastāv vairāk kā viens medijs šī nolikuma izpratnē[[1]](#footnote-1);
7. Ja sniedz pieteikumu kā komercdarbības atbalstu saskaņā ar Eiropas Komisijas 2020. gada 19. marta paziņojuma „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums):
	1. [Apliecinājums](../1-Konkursa-nolikums/2131-3414-apliecinajums_01072021.docx) par Komisijas regulas Nr.651/2014 2.panta 18.punkta c) apakšpunktā ietvertā nosacījuma ievērošanu – *uzņēmums neatbilst normatīvajos aktos noteiktiem kritērijiem, lai tam pēc kreditora pieprasījuma piemērotu maksātnespējas procedūru[[2]](#footnote-2)*;
	2. 2019. un 2020. gada pārskata kopija (ja gadījumā gada pārskats par 2020.gadu vēl nav iesniegts, tad papildus jāiesniedz operatīvie finanšu dati uz 31.12.2020. – bilance uz 31.12.2020. un peļņas vai zaudējumu aprēķins)[[3]](#footnote-3).
8. Apliecinājums par iepriekš saņemtā un plānotā atbalsta apmēru par citu pagaidu ierobežotas summas atbalstu, kas izsniegts saskaņā ar Pagaidu regulējumu, tā piešķiršanas datumu, atbalsta sniedzēja nosaukumu, normatīvos aktus, saskaņā ar kuriem atbalstu piešķir vai plāno piešķirt un atbalsta instrumentu un, ja attiecināms, atmaksātā ierobežota apjoma atbalsta apmēru;
9. Ja sniedz pieteikumu kā de minimis atbalstu: uzskaites veidlapas par saņemto *de minimis* atbalstu izdruka (.pdf formātā) vai *de minimis* atbalsta uzskaites sistēmā izveidotās un apstiprinātās pieteicēja veidlapas identifikācijas numurs saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;
10. MVU deklarācija[[4]](#footnote-4);
11. izmaksas pamatojošo dokumentu kopijas, kas nav iekļautas kāda cita projekta pieteikuma attiecināmajās izmaksās un par kurām saņemts finansējums pilnā apmērā: rēķini, algu aprēķini, čeki, maksājumu uzdevumi u.c.
1. Šī nolikuma izpratnē reģionālajiem un vietējiem drukātajiem un digitālajā vidē strādājošiem medijiem ir divas obligātas pazīmes – atsevišķa redakcija un ģeogrāfiski nošķirta auditorija. Piemēram, ja vienā redakcijā tiek veidots saturs divu reģionu drukātajiem izdevumiem, tad šī nolikuma izpratnē tiek uzskatīts, ka pastāv viens medijs. Tāpat, ja vienas juridiskas personas ietvaros pastāv divas redakcijas, piemēram, viena rada saturu drukātam izdevumam, bet otra interneta portālam, tomēr auditorija, kurai saturs tiek radīts, ģeogrāfiski pilnībā vai daļēji pārklājas, tad šī nolikuma izpratnē tiek uzskatīts, ka pastāv viens medijs. Pieteicējam, kurš iesniedz pieteikumu 1.8.4.2. punktā minētajā apakškategorijā par summu virs 7 000 *euro*, ir pienākums rakstiski izskaidrot, ka pieteikums tiek iesniegts par vairāk kā vienu mediju šī nolikuma izpratnē, kā arī nepieciešamības gadījumā ar papildu dokumentiem pamatot to, ka vienas juridiskās personas ietvaros pastāv vairāk kā viens medijs šī nolikuma izpratnē. [↑](#footnote-ref-1)
2. “maksātnespējas procedūra" aptver arī tādus maksātnespējas stāvokļa risinājumus kā bankrots, sanācija un mierizlīgums, līdz ar to aptver arī tos maksātnespējas procesus, kas pasludināti saskaņā ar likumu "Par uzņēmumu un uzņēmējsabiedrību maksātnespēju”. [↑](#footnote-ref-2)
3. Operatīvie finanšu dati var tikt iesniegti tikai gadījumos, kad tos ir auditējis zvērināts revidents, vai arī gadījumos, kad iesniedzējs kopā ar līgumu par programmas atbalsta piešķiršanu paraksta apņemšanos iesniegt Fondā 2020.gada pārskatu līdz 2021.gada 1.jūlijam, kā arī paraksta piekrišanu pēcpārbaudes procedūrai, ar kuras palīdzību Fonds varēs atkārtoti izvērtēt atbalsta programmas ietvaros piešķirtā atbalsta atbilstību šī nolikuma 3.4.13. apakšpunktam. [↑](#footnote-ref-3)
4. [Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam](https://likumi.lv/ta/id/271191-kartiba-kada-komercsabiedribas-deklare-savu-atbilstibu-mazas-sikas-un-videjas-komercsabiedribas-statusam) [↑](#footnote-ref-4)